Az Oktatási és Szociális Bizottság 14 igen szavazattal, tartózkodás és ellenszavazat nélkül az alábbi határozatot hozta:

**45/2014.(XII. 10.) OSzB. sz. határozat**

1. Szombathely Közgyűlésének Oktatási és Szociális Bizottsága a „Javaslat négy évre szóló fejlesztési program jóváhagyására az Önkormányzat által működtetett, illetve működtetési kötelezettséggel érintett általános iskolákban és gimnáziumokban” című előterjesztést megtárgyalta, és a 2015-2018. évekre az Önkormányzat által működtetett, illetve működtetési kötelezettséggel érintett általános iskolák és gimnáziumok tantermi bútorzatának és informatikai eszközeinek fejlesztésre az alábbi összegeket javasolja biztosítani:

adatok ezer Ft-ban

|  |  |  |  |  |
| --- | --- | --- | --- | --- |
| Megnevezés | 2015. | 2016. | 2017. | 2018. |
| tantermi bútorok | 24.300 | 36.000 | 25.200 | 27.200 |
| informatikai fejlesztés | 14.400 | 18.000 | 18.000 | - |
| Összesen | 38.700 | 54.000 | 43.200 | 27.200 |

1. A Bizottság a tantermi bútorzat cseréjére vonatkozó, az előterjesztés mellékletét képező ütemtervet jóváhagyja.
2. A Bizottság felkéri az Informatikai és Infokommunikációs Irodát, hogy az informatikai eszközbeszerzés (intézményenként 1-1 számítástechnika tanterem számítógépes munkaállomásainak cseréje) ütemtervét a Klebelsberg Intézményfenntartó Központtal is egyeztetve készítse el, és terjessze azt a Bizottság 2015. januári ülésére.
3. A Bizottság felkéri az Informatikai és Infokommunikációs Irodát, hogy dolgozza ki az intézmények informatikai működtetési és oktatási feladataival kapcsolatos koncepciót, és terjessze azt a Bizottság 2015. februári ülésére.
4. A Bizottság felkéri a működtetési feladatokat ellátó Szombathelyi Köznevelési GAMESZ-t, hogy a fejlesztés keretében történő beszerzéseket a hatályos jogszabályok figyelembe vételével bonyolítsa le azzal, hogy az informatikai eszközök beszerzése a Polgármesteri Hivatal Informatikai és Infokommunikációs Irodája szakmai közreműködésével történjen.
5. A Bizottság felkéri az Informatikai és Infokommunikációs Irodát, hogy készüljön egy felmérés az informatikai eszközök selejtezésének módjáról és azok hasznosításának lehetőségéről, és ezt terjessze a Bizottság ülése elé.

**Felelősök:** Koczka Tibor alpolgármester

 Rettegi Attila a Bizottság elnöke

 /A végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Keringer Zsolt, a Szervezési Osztály osztályvezetői feladatokat ellátó irodavezetője,

Imréné Erényi Katalin, a Szombathelyi Köznevelési GAMESZ igazgatója/

**Határidő:** 2014. december 10. /1. és 2. pont vonatkozásában/

2015. januári bizottsági ülés /3. pont vonatkozásában/

2015. februári bizottsági ülés /4. és 6. pont vonatkozásában/

2015. május 31. /5. pont vonatkozásában/